《江南野步简贺子忱蔡瞻明》
宋代·曾惇

步屧溪南探野梅，冲寒仍与故人来。
竹边嫩蕊为谁好，雪后恶云今日开。
照夜剩呼修月户，惜花须筑避风台。
中郎华发殊堪酒，更挽稽山贺监回。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。